
AVIZ

asupra proiectului de Lege privind acordarea unor abonamente gratuite la teatru, operă, operetă şi filarmonică pentru elevi şi studenţi

În conformitate cu prevederile art.89 din Regulamentul Camerei Deputaţilor, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind acordarea unor abonamente gratuite la teatru, operă, operetă şi filarmonică pentru elevi şi studenţi (Pl.x 674/21.12.2005).                                             


În urma examinării în şedinţa din 7 februarie, Comisia, cu 6 voturi pentru, 11 voturi împotrivă şi 4 abţineri, a hotărât să emită aviz negativ pentru proiectul de lege menţionat, din următoarele motive:

· Legea învăţământului nr.85/1995, prin reducerea prevăzută de 50%, prevede stimularea participării elevilor şi studenţilor la activităţile culturale; 

· Nu sunt precizate sursele de finanţare;

· Gratuitatea nu stimulează oferta în domeniile respective.

